"Setswana Puo ya Gae (HL)/P2 22 DBE/Ngwanaitseele 2022 NSC – Kaedi ya go Tshwaya  Mmaagwe o ne a mmolelela fa ba se kitla ba kgona gonne madi a ya go neelwa Raesebo, mme a ya go nna mohumi. Monyana o ne a laela mmaagwe gore a se tshwenyege gonne batho ba inšorense ba tlile gore a mo thuse go tlhopha lekase. O tlile go tlhopha la madi a a kwa godimo mme go tlaa sala madinyana a se makaenyana fela.  Raesebo o ne a ipatlela lekase le le tlhotlhwatlase gonne o kaile fa dikhasekete di le dintle fela di le tlhotlhwagodimo. Monyana a bolela fa Kgabele e ne e le mooki, mme ba tshwanetse go tlhopha lekase le le ka se keng la ba tlhabisa kgala. O ne a tlhopha khasekete ya dikete di le nne le makgoloaasupang go tswa mo diketeng di le tlhano tsa madi a a duleng a inšorense.  A tomeletso ruri e e neng ya bonwa le ke Mosime e bong monna wa inšorense yo o neng a kaya fa mo lefatsheng go na le batho ba ba se nang tlhaloganyo. Batho fela ba ba neng ba tsaya madi a moswi ba tshameka ka ona. O boletse fa madi a a senngwang a, a ne a tlaa sala a thusa monna le bana ba gagwe.  Ruri Raesebo le bana ba gagwe ba lomeleditswe ditsabona. [25] Kwalololo e ileditswe Phetla"